जोंनि हादरनि सुबुंफोरा साखोन-सिखोननि बागै लेखा गोरोंफ्राबो फरायनानै गोरबोआव सोना लानानै बेखौ आखुथाइ महरै बाहायनो एबा गावनो गाव गियानि जानो नागिरा। सोलोंथाइ मोननायनि उनावबो गुबुन सोरबाखौ सोनारनानै थाबावो। ओंखायनो दिनै भारत हादरखौ साब-सिखोन खालामनायनि मुङाव खौथि खौथि रांनि हाबाफारि लानो गोनां जादों। अब्लाबो बेफोर रांखौ दैदेनगिरि आरो मावख’गोरामोना मोजाङै खामानियाव बाहायनो हायाखै। जायनि थाखाय “सच्छ भारत” आस’निखौ उथ्रिसार महर होनो हायाखै। बे दिनखालि मोनाबिलिनि 6:00 रिंगासोआव जोंखौ थिखानाय बासजों थाग्रा ह’टेलसिम लांफैनायसै आरो सानैसो दैदेनगिरिमोना गारि फिसाजों थांनायसै। जों दसे समनि उनावनो थाग्रा ह’टेलसिम सफैबाय। गावबा गाव रुमाव दुगैखां-लोबखां रुमनि ए,चिखौ होनानै जिरायनायसै। अब्ला समाव लोगो आलारामा बाथरुमाव दुगैबाय दंमोन।